Cyber-shot-brugervejledning
Udskriv
Hovedside > Forholdsregler/Om dette kamera > Forholdsregler > Forholdsregler

## Forholdsregler

Sikkerhedskopiering af intern hukommelse og hukommelseskort
Om databasefiler
Undlad at bruge/opbevare kameraet på følgende steder
Om betjeningstemperaturer
Om fugtdannelse
Indbyggede funktioner i kameraet
Hvad er 1080 60p/50p?
Om kompatibilitet for billeddata
Bemærkninger vedrørende afspilning af film på andre enheder
Bemærkninger om LCD-skærmen og objektivet
Greb

### Sikkerhedskopiering af intern hukommelse og hukommelseskort

Du skal ikke slukke kameraet, fjerne batteriet eller hukommelseskortet, mens aktivitetslampen er tændt. Ellers kan det medføre, at dataene i den interne hukommelse eller på hukommelseskortet kan blive ødelagt. Sørg for at oprette en sikkerhedskopi for at beskytte dine data.

### Om databasefiler

Når du indsætter et hukommelseskort uden en databasefil i kameraet og tænder for det, anvendes en del af kapaciteten på hukommelseskortet til automatisk at oprette en databasefil. Det kan tage noget tid, før du kan udføre næste betjening.

### Undlad at bruge/opbevare kameraet på følgende steder

- På meget varme, kolde eller fugtige steder
  På et sted som f.eks. i en bil, der er parkeret direkte i solen, kan kameraet blive deformeret, og det kan medføre funktionsfejl.

- I direkte sollys eller tæt på et varmeapparat
  Kamerahuset kan blive misfarvet eller deformeret, og det kan medføre funktionsfejl.

- På steder, hvor der kan opstå rystende vibrationer

- Tæt på stærke magnetiske kilder

- I sandede eller støvede omgivelser
  Pas på, at der ikke kommer sand eller støv ind i kameraet. Det kan medføre funktionsfejl i kameraet, og i nogle tilfælde kan denne funktionsfejl ikke udbedres.

### Om betjeningstemperaturer

- Kameraet er designet til brug i temperaturer mellem 0°C og 40°C. Optagelse i ekstremt kolde eller varme omgivelser, som overstiger dette interval, anbefales ikke.

### Om fugtdannelse

- Hvis kameraet bringes direkte fra et koldt til et varmt sted, kan der kondenseres fugt inde i eller uden på kameraet. Denne fugtdannelse kan medføre funktionsfejl i kameraet.

- Hvis der opstår kondens, skal du slukke for kameraet og vente cirka en time, så fugten kan fordampe. Bemærk, at hvis du forsøger at optage, mens der er fugt inde i objektivet, vil du ikke være i stand til at optage klare billeder.

### Indbyggede funktioner i kameraet

- Denne vejledning beskriver funktionen af GPS-kompatible/inkompatible enheder, TransferJet-kompatible/inkompatible enheder, 1080 60i-kompatible enheder og 1080 50i-kompatible enheder.
  Se modelnavnet på dit kamera for at afgøre om kameraet understøtter GPS-funktionen.
  GPS-kompatibel enhed: DSC-HX100V
  GPS-inkompatibel enhed: DSC-HX100
  Ved at kontrollere om følgende mærker er placeret i bunden af kameraet, kan du se, om kameraet understøtter TransferJet-funktionen, og om det er en 1080 60i-kompatibel enhed eller 1080 50i-kompatibel enhed.
  TransferJet-kompatibel enhed: (TransferJet)
  1080 60i-kompatibel enhed: 60i
  1080 50i-kompatibel enhed: 50i

- I fly skal du sørge for at slukke for kameraet i henhold til meddelelserne i kabinen.

- Se ikke 3D-billeder optaget med dette kamera i længere tid på 3D-kompatible skærme.

- Når du ser 3D-billeder optaget med dette kamera på en 3D-kompatibel skærm, kan du opleve ubehag i form af anstrengte øjne, træthed eller kvalme. For at forhindre disse symptomer anbefaler vi, at du holder pause med regelmæssige mellemrum.
  Men du er nødt til selv at bestemme længden og frekvensen af de nødvendige pauser, da det varierer fra person til person. Hvis du oplever ubehag af nogen art, skal du stoppe med at se 3D-billeder, indtil du får det bedre samt om nødvendigt opsøge en læge. Se også den betjeningsvejledning der fulgte med den enhed eller software, som du har tilsluttet eller anvender med dette kamera. Bemærk, at børns syn er stadig er i udviklingsstadiet (især børn under 6 år). Kontakt en børnelæge eller øjenlæge inden du lader dit barn se 3D-billeder, og sørg for at han/hun overholder forholdsreglerne ovenfor, når der kigges på sådanne billeder.

### ﻿Hvad er 1080 60p/50p?

- Dette kamera optager vha. en progressiv metode i modsætning til standardoptagetilstandene indtil nu, som optager vha. en interlaced metode. Dette forhøjer opløsningen og giver et mere jævnt, og mere realistisk billede.

### Om kompatibilitet for billeddata

- Dette kamera overholder den universelle standard DCF (Design rule for Camera File system), der er etableret af JEITA (Japan Electronics and Information Technology Industries Association).

- Sony garanterer ikke, at kameraet kan afspille billeder, der er optaget eller redigeret med andet udstyr, eller at andet udstyr vil kunne afspille billeder, der er optaget med dette kamera.

### Bemærkninger vedrørende afspilning af film på andre enheder

- Dette kamera bruger MPEG-4 AVC/H.264 High Profile til optagelse i AVCHD-format. Film, der er optaget i AVCHD-format med dette kamera, kan ikke afspilles på følgende enheder.

- Andre enheder der er kompatible med AVCHD-format, som ikke understøtter High Profile

- Enheder, der ikke er kompatible med AVCHD-formatet

Dette kamera bruger også MPEG-4 AVC/H.264 Main Profile til optagelse i MP4-format. Derfor kan film, der er optaget i MP4-format med dette kamera, ikke afspilles på andre enheder end dem, der understøtter MPEG-4 AVC/H.264.

- Du kan kun afspille en disk i high-definition billedkvalitet (HD) på enheder, som kan afspille AVCHD-format. En DVD-afspiller eller DVD-optager kan ikke afspille en disk optaget i high-definition billedkvalitet (HD), da de ikke er kompatible med AVCHD-formatet. Hvis du endvidere sætter en disk i high-definition billedkvalitet (HD) optaget i AVCHD-format ind i en DVD-afspiller eller en DVD-optager, er du muligvis ikke i stand til at få disken skubbet ud igen.

### Bemærkninger om LCD-skærmen og objektivet

- LCD-skærmen er fremstillet med ekstremt præcis højteknologi, så mere end 99,99% af alle pixel fungerer. Der kan dog forekomme ganske små sorte og/eller lyse prikker (hvide, røde, blå eller grønne) på LCD-skærmen. Disse prikker er et normalt resultat af produktionsprocessen og påvirker ikke optagelsen.

- Hvis LCD-skærmen eller objektivet udsættes for direkte sollys i længere perioder, kan det medføre funktionsfejl. Vær forsigtig, hvis kameraet placeres nær et vindue eller udendørs.

- Tryk ikke på LCD-skærmen. Skærmen kan blive misfarvet, hvilket kan medføre funktionsfejl.

- Billeder kan trække et spor hen over LCD-skærmen i kolde omgivelser. Dette er ikke en funktionsfejl.

- Pas på ikke at støde det bevægelige objektiv samt undlad at bruge magt mod det.

### Greb

- Hvis mørke materialer eller læder gnider mod grebet, kan grebet i nogle tilfælde skifte farve.

Tilbage til top